REPUBLIKA HRVATSKA

PRIMORSKO-GORANSKA ŽUPANIJA

OPĆINA PUNAT

**I. IZMJENE I DOPUNE PROGRAMA**

**održavanja komunalne infrastrukture na području Općine Punat u 2021. godini**

Sadržaj:

1. Pravni temelj za donošenje akta i obrazloženje;
2. Prijedlog I. izmjena i dopuna Programa održavanja komunalne infrastrukture na području Općine Punat u 2021. godini

Predlagatelj:
općinski načelnik

Punat, ožujak 2021. godine

 **PRAVNI TEMELJ ZA DONOŠENJE AKTA**

 Članak 72. Zakona o komunalnom gospodarstvu („Narodne novine“ broj 68/18, 110/18 i 32/20) i članak 31. Statuta Općine Punat („Službene novine Primorsko- goranske županije“ broj 8/18, 10/19, 3/20 i 3/21).

 **OBRAZLOŽENJE**

 Temeljem članka 72. Zakona o komunalnom gospodarstvu („Narodne novine“ broj 68/18, 110/18 i 32/20), predstavničko tijelo jedinice lokalne samouprave za kalendarsku godinu, u skladu s predvidivim sredstvima i izvorima financiranja, donosi Program održavanja komunalne infrastrukture.

 Ovim I. izmjenama i dopunama Programa održavanja komunalne infrastrukture na području Općine Punat u 2021. godini predlaže se sljedeće:

 - povećanje stavke 1.1. Redovito održavanje nerazvrstanih cesta za iznos od 20.000,00 kuna

 - smanjenje stavke 2.2. DDD mjere sukladno sklopljenom ugovoru za iznos od 12.000,00 kn

 - povećanje stavke 2.3. Izvanredna održavanja sukladno planiranim aktivnostima za iznos od 10.000,00 kn

 - povećanje stavke 4.1. Redovno održavanje javnih zelenih površina sukladno planiranim aktivnostima za iznos od 40.000,00 kn.

 Sukladno gore navedenim izmjenama iznosa za provedbu aktivnosti korigirani su izvori financiranja i rekapitulacija izvora financiranja na način da je povećano financiranje sredstvima komunalne naknade, a smanjeno financiranje sredstvima naknade za koncesiju.

Ovim I. izmjenama i dopunama Programa predlaže se ukupno povećanje programskih aktivnosti u iznosu od 58.000,00 kuna.

 S obzirom na aktivnosti koje su u tijeku, predlaže se da ove I. izmjene i dopune Programa stupe na snagu prvog dana od dana objave.

Slijedom navedenog, predlaže se Općinskom vijeću donošenje I. izmjene i dopune Programa kao u prijedlogu.